Berlingske Tidende, 1836-09-24
Hs. Majest. Kongen har allernaadigst befalet, at der til visse Tider offentlig skal meddeles Bekjendtgjørelser og Agger Canal. Som Følge heraf læser Man i Thisted Avis af 14de De, en saadan Kundgjørelse fra Hassing-Refs Herreders Contoir, hvorefter Canalen har, fra Revlen ved Jndseilingen til Dybet i Liimfjorden, en Længde af 3 Fjerdingvej til 1 Miil. Løbet fra Havet byder sydost ned til Ankerpladsen, derfra syd sydvest og siden sydost indtil Fjorddybet. Den sædvanlige Jndseiling fra Havet lige for Canalen har en Brede fra 30 til 40 Favne. J den sidste Maanedstid har imidlertid i Syd, omtrent 10 Favne fra Land, dannet sig en ny Jndseiling af 15 til 20 Favnes Brede, som fortiden er dybere end den gamle Jndseiling, og har i de sidste Dage, ved østlige Vinde, været benyttet med Fordeel. Dybden, som næsten hele Sommeren har været den samme, og ved Revlen er voxet og faldet fra 1 til 2 Fod, men paa Fjordgrunden alene har varieret 1/2 Fod, er fortiden ved den gamle Jndsejling over Revlen 6 Fod, og ved den ny Jndsejling 7 Fod. J indeværende Aar ere 42 Skibe med Lods passerede Canalen. Uykjøbing, den 20de September. – J dette Efteraar ere atter tvende Auctioner afholdte her Stiftet over forædlede Racer af Kreaturer, den ene paa Pederstrup i Lolland den 2den de og den anden den 14de de paa Nessgaarden under det classenske Fideicommisses Godser her paa Falster. J Forhold til Liebhavernes og de sælgende Kreaturers Antal, var Afsætningen ikke betydelig. Ved den første Auction over Heste og Væderlam, solgtes ikkun fire Plagge og to Hingstføl, hvoriblandt een Hoppe, et Aar gl., efter Cigar, som blev betalt med 132 Rbd. Begge Føllene, faldne efter Claudesley, betaltes, det ene med 80 Rbd. og det andet med 76 Rbd. Af Vædere solgtes atten til en Priis af 5 Rbd. 1 Mk. til 11 Rbd. Ved Auctionen paa Nessgaarden stilledes ialt 82 Kreaturer til Bortsalg. Af Væderlam, af Dishley-Racen solgtes sex til 12 Rbd. til Stiftets landoeconomiske Selskab. Af Vædere af samme Race solgtes fire for 12 til 30 Rbd., hvoraf bemeldte Selskab kjøbte een. Derimod fandtes ingen Afsætning for Moderfaar enten af Dishley- eller Southdowns Nacerne, saa lidet som af BlandingsRacerne til de for disses Salg bestemte Priser. Af Qvæget solgtes kun een Tyr af Svejzer-Racen til forbemeldte Selskab for 31 Rbd., og af Hestene et halvt Aars Hoppefol, falden efter Cigar, for 20 Rbd. til den lollandske Committee til Hesteavlens Fremme. Til syv andre Plagge og Føl samt to Følhopper fandtes ingen Liebhavere. Have nu end disse Auctioner ikke afgivet noget betydeligt Resultat til Udbredelse af forædlede Kreatur=Racer her i Stiftet, hvor endnu meget, med Alt hvad der i saa Henseende er udrettet, staaer tilbage at ønske, saa kan man dog ikke andet end glæde sig over, at Sandsen for denne Green af Land-Jndustrien mere og meere udbreder sig, og at det landoeconomiske Selskab ogsaa i dette Punkt udvikler en Virksomhed, hvoraf man tør love sig de herligste Frugter, Fornemmeligen synes Opmærksomheden i den senere Tid at være henvendt paa Faareavlens Forbedring, og som et virksomt Middel hertil fortjener at anføres, at i Løbet af denne Sommer er indført alene her til Falster henved 1800 Faar af forædlede Racer fra Tydskland. Men skal et godt begyndt Værk nyde forønsket Fremgang, er det nødvendigt at der aabnes en beqvem Vei for Uld-Productionens Afsætning, med andre Ord, at der organiseres et Uldmarked paa en Plads, hvortil Transporten kan skee med mindst mulig Bekostning. Det forekommer os som Vordingborg eller Nykjøbing, som nærmeste Midtpunkter for det sydlige Sielland og Øerne Lolland, Falster og Møen, dertil beqvemmeligen kunde udsees.